Mestská časť Bratislava – Nové Mesto

Materiál na zasadnutie
Miestneho zastupiteľstva
Dňa: 11. 6. 2013

N á v r h

na poskytnutie dotácie hlavnému mestu SR Bratislave
–––––––––––––––––––––––––––––––––––––––––––––––––––––––––––––––––––––––––––

Predkladá:         						Materiál obsahuje:		
Mgr. Rudolf Kusý	             				1.  Návrh uznesenia
Starosta                      					2.  Dôvodová správa
								3.  Prílohy  

Spracovateľ: 

RNDr. Jana Ondrová
Ved. finančného a hosp. odd.
Ing. Ivan Svetlovský
Ved. odd. verejného poriadku

Jún 2013

Návrh uznesenia

Miestne zastupiteľstvo 

s c h v a ľ u j e

1.	presun vo výške 9 000 € z programu Sociálne zabezpečenie z funkčnej klasifikácie 10403 z položky 642014 Jednotlivci (Transfery), program 9.4 stredisko 0520 na program Transfery všeobecnej povahy na funkčnú klasifikáciu 0560 na položku 641009 Obci okrem transferu na úhradu nákladov preneseného výkonu štátnej správy (Transfery v rámci verejnej správy), program 1.6 stredisko 0130
2.	poskytnutie dotácie hlavnému mestu SR Bratislave vo výške 9 000 €, účelovo viazanej na zriadenie miesta okrskového policajta na Kuchajdu z dôvodu zabezpečenia ochrany životného prostredia , vrátane  zabezpečenia poriadku a čistoty areálu počas prevádzky Kuchajdy s tým, že v ostatnom čase bude velený podľa požiadaviek miestneho úradu

   -  bez pripomienok

-	s pripomienkami

Dôvodová správa

        Na základe pokynu  starostu mestskej časti bol s cieľom zabezpečenia bezproblémovej prevádzky areálu Kuchajdy  pripravený materiál do Miestnej rady – poskytnutie dotácie hlavnému mestu SR Bratislave vo výške 6 000 € na zriadenie miesta okrskového policajta na areál Kuchajdy na 2. polrok s cieľom ochrany životného prostredia a zabezpečenia bezpečnosti jej návštevníkov. Materiál bol prerokovaný a Miestna rada ho odporučila schváliť v Miestnom zastupiteľstve.

       Následne bol starostom vydaný pokyn na úpravu materiálu z dôvodu upravenia výšky poskytovanej dotácie na uvedený účel hlavnému mestu, a to po prehodnotení platových nárokov a ostatných s tým spojených výdavkov (odvody).
        Návrh na výšku poskytovanej dotácie bol prehodnotený, materiál  do Miestneho zastupiteľstva bol upravený s tým, že bola   stanovená výška poskytovanej dotácie na  9 000 €. 
         Dotácia bude účelovo viazaná, bude poskytnutá za účelom zriadenia miesta okrskára určeného na priestor areálu Kuchajdy v čase jej prevádzky, pričom tento okrskár bude v ostatnom čase velený podľa požiadaviek Miestneho úradu. 
        
         Oddelenie verejného poriadku sa obrátilo s konkrétnymi otázkami na zástupcu  Okrskovej stanice MsP BA-NM ,  ktoré sú  spolu s odpoveďami na uvedené otázky prílohou  predkladaného materiálu. 

Príloha č. 1:
Otázky Ing. Ivana Svetlovského v žiadosti o informácie  s odpoveďami  ZVOS MsP BA- NM st. kom. Ing. Vincenta Mészárosa ako podklad k materiálu. 

           1.      Či je na Okrskovej stanici MsP BA-NM zriadená funkcia okrskár pre uvedenú lokalitu jazera Kuchajda? 

Odpoveď: Na Os MsP BA - NM je zriadená funkcia okrskár pre okrsok Kuchajda. Okrsok Kuchajda ale nezahŕňa iba areál Kuchajdy, ale nachádza sa na území, ktoré ohraničujú ulice Bajkalská, Vajnorská a Rožňavská.

           2.    Ak áno, ako je velený do služieb príslušník MsP,  je velený denne v pracovné dni , alebo  aj cez víkendy, a v akých časoch, teda dopoludnia, popoludní –nočná zmena?  

Odpoveď: Je velený nepravidelne v ranných, poobedných ako aj v nočných hodinách, takisto aj cez víkendy a sviatky.

           3.     V prípade ochorenia, dovolenky  je tento príslušník automaticky zastúpený iným príslušníkom? 

Odpoveď: Nie je automaticky zastúpený iným príslušníko

           4.   Či bola zriadená na MsP cyklohliadka a v akom režime je nasadzovaná do uvedenej lokality popri Okrskárovi MsP?

Odpoveď: Cyklohliadka bola zriadená, momentálne máme iba jedného príslušníka, jeho nasadenie je závislé od priaznivých poveternostných podmienok.
 
5.	Či je Okrsková stanica MsP schopná na našu písomnú požiadavku zabezpečiť, aby v letnej sezóne denne( aj v dni pracovného pokoja a štátne a prípadné sviatky) bez ohľadu na počasie bola do areálu jazera Kuchajda velená dvojčlenná, resp. minimálne jednočlenná hliadka v čase od 09.00 hod do 20.00 hod ?

Odpoveď: Os MsP BA – NM nie je schopná v letnej sezóne zabezpečiť nepretržité monitorovanie areálu Kuchajdy z dôvodu nedostatočného počtu príslušníkov, hlavne z dôvodu čerpania dovoleniek.

            Z  oficiálnych  stránok Okrskovej  stanice  Mestskej  polície  hlavného  mesta  SR
Bratislavy – Nové Mesto (Príloha č. 2) je zrejmé, aký počet okrskárov je na jednotlivé oblasti Nového Mesta pridelených. Z počtu okrskárov je možné odvodiť, že riešením by mohlo byť i racionálnejšie prerozdelenie okrskov a okrskárov, ako uviedol vedúci verejného poriadku Ing. Svetlovský.

             Záver:
             Z uvedených skutočností je zrejmé, že treba situáciu prehodnotiť a v záujme ochrany životného prostredia Kuchajdy a bezpečnosti jej návštevníkov racionálne  riešiť. Miestna rada prerokovala predložený materiál a odporúča ho Miestnemu zastupiteľstvu s navrhovanou úpravou schváliť.